संस्कृति मंत्रालय
कोलकाता में 9 दिसंबर को अखिल भारतीय वंदे भारतम, नृत्य उत्सव के पहले क्षेत्रीय स्तर के आयोजन में आकर्षक प्रदर्शन
इस आयोजन में 170 से अधिक नर्तकों के साथ कुल 17 समूहों ने हिस्सा लिया
वंदे भारतम, नृत्य उत्सव, एक अखिल भारतीय स्तर की नृत्य प्रतियोगिता है जिसका आयोजन पहली बार पूरे देश के सर्वश्रेष्ठ प्रतिभाओं का चयन करने के लिए किया जा रहा है, जिन्हें नई दिल्ली में गणतंत्र दिवस परेड 2022 के दौरान प्रदर्शन करने का अवसर मिलेगा।
आजादी का अमृत महोत्सव के रूप में मनाए जाने वाले भारत की आजादी के 75वें वर्ष के उपलक्ष्य में वंदे भारतम रक्षा मंत्रालय और संस्कृति मंत्रालय की एक अनूठी पहल है।
अखिल भारतीय नृत्य प्रतियोगिता - वंदे भारतम, नृत्य उत्सव की प्रतियोगिताएं वर्तमान में जोनल स्तर पर चल रही हैं।
इस प्रतियोगिता का पहला जोनल स्तरीय आयोजन, कोलकाता के साइंस सिटी स्थित स्पेस थिएटर में 9 दिसंबर, 2021 को किया गया। राज्य स्तरीय प्रतियोगिताओं में 170 से ज्यादा नर्तकों के साथ कुल 17 अर्हताप्राप्त समूहों ने पश्चिम बंगाल, असम, अरुणाचल प्रदेश, मणिपुर, बिहार, झारखंड और छत्तीसगढ़ जैसे पूर्वी क्षेत्र के विभिन्न राज्यों और केंद्र शासित प्रदेशों से इस कार्यक्रम में हिस्सा लिया।
इस कार्यक्रम में पूर्वी क्षेत्र के विभिन्न हिस्सों से एक मंच पर आकर्षक प्रदर्शन और नृत्यों का मिलाप देखने के लिए मिला। इस कार्यक्रम में शामिल होने वाले समूहों ने शास्त्रीय, लोक, जनजातीय और फ्यूजन जैसी विभिन्न नृत्य श्रेणियों में विशेष रूप से कोरियोग्राफ किए गए कृत्यों का प्रदर्शन किया।
इस कार्यक्रम में शामिल होने वाले प्रतिभागी अपनी प्रतिभा का प्रदर्शन करने के लिए इसमें शामिल होने का अवसर प्राप्त करने पर उत्साह से भरे हुए थे और फाइनल में पहुंचने की आशा व्यक्त कर रहे थे।
इस कार्यक्रम का प्रदर्शन कलाओं के क्षेत्र में प्रसिद्ध हस्तियों द्वारा आंकलन किया गया जिसमें श्रीमती परमिता मैत्रा, श्रीमती सुष्मिता चटर्जी और श्रीमती पियाल भट्टाचार्य जैसे लोग शामिल हैं। निर्णायकों ने समूहों के साथ बातचीत की और आगे के चरणों में सुधार लाने के लिए समूह के सभी सदस्यों को अपनी समृद्ध प्रतिक्रिया भी प्रदान की।
जिला स्तर पर 17 नवंबर, 2021 को शुरू किए गए वंदे भारतम प्रतियोगिता में 323 समूहों के माध्यम से 3,870 से ज्यादा प्रतियोगियों ने अपना योगदान दिया। जिला स्तर पर स्क्रीनिंग में पास होने वाले लोग 30 नवंबर, 2021 से राज्य स्तरीय प्रतियोगिता में शामिल हुए। इसके बाद, 4 दिसंबर 2021 तक 5 दिनों के अंतराल पर राज्य स्तरीय प्रतियोगिता के लिए 20 से ज्यादा वर्चुअल कार्यक्रम का आयोजन किया गया।
राज्य स्तर की प्रतियोगिता के लिए, 300 से ज्यादा समूहों का चयन किया गया जिसमें 3,000 से ज्यादा नर्तकों/प्रतिभागियों को शामिल किया गया। इस प्रकार से एक महीने की अवधि के दौरान इस कार्यक्रम के माध्यम से सभी उम्मीदवारों को अपनी प्रतिभा का प्रदर्शन करते हुए राष्ट्रीय स्तर पर अपना एक स्थान प्राप्त करने का अवसर प्रदान किया है।
इसी प्रकार से, जोनल स्तर के कार्यक्रमों का आयोजन 10 दिसंबर, 2021 को मुंबई में, 11 दिसंबर, 2021 को बेंगलुरु में और 12 दिसंबर, 2021 को नई दिल्ली में आयोजित किया जाएगा।
https://twitter.com/PIBCulture/status/1468886035882864641?ref_src=twsrc%5Etfw%7Ctwcamp%5Etweetembed%7Ctwterm%5E1468886035882864641%7Ctwgr%5E%7Ctwcon%5Es1_&ref_url=https%3A%2F%2Fpib.gov.in%2FPressReleasePage.aspx%3FPRID%3D1780277
जोनल स्तर की प्रतियोगिताओं का आयोजन का लाइव प्रसारण वंदे भरतम के फेसबुक पेज और यूट्यूब चैनल के साथ-साथ इसके आधिकारिक वेबसाइट  और मोबाइल एप्लीकेशन पर भी किया जा रहा है। जोनल स्तर की प्रतियोगिता के लिए 200 से ज्यादा टीमों के 2,400 से ज्यादा प्रतिभागियों को शॉर्टलिस्ट किया गया है। इस दौर से सफल हुई चयनित टीमों को नई दिल्ली में होने वाले ग्रैंड फिनाले में शामिल किया जाएगा। विजेता घोषित किए गए शीर्ष 480 नर्तकों को 26 जनवरी 2022 को राजपथ, नई दिल्ली में आयोजित होने वाले गणतंत्र दिवस परेड में प्रस्तुति करने का अवसर प्रदान किया जाएगा।